Oblasć Riwne

Oblasć Riwne () je oblasć na sewjerozapadźe Ukrainy, we Wuchodoeuropskej nižinje. Stolica a zdobom najwjetše město je Riwne. Oblasć ma něhdźe 1,1 milion wobydlerjow na přestrjeni wot 20.000 kwadratnych kilometrow.

 Geografija 
Oblasć mjezuje w Pripjatskich bahnach na sewjeru z Běłoruskej. Susodne oblasće su Žytomyrska na wuchodźe, Oblasć Chmelnyckyj na juhowuchodźe, Ternopilska oblasć na juhu, Lwówska na juhozapadźe a Wołynska na zapadźe.

Wšě wjetše rěki su přitoki Pripjata a ćeku do sewjerneho směra.

 Zarjadnistwo 
Oblasć Riwne wobsteji ze 16 rajonow a štyrjoch městow, kotrež podsteja bjezposrědnje zarjadnistwu oblasće. To su města:

 Riwne 
 Dubno
 Waraš
 Ostroh

 Stawizny 
Najwjetši dźěl dźensnišeje oblasće słušeše wot 1920 do 1939 do Pólskeje. W lěće 1939 bu teritorij wot Sowjetskeho zwjazka wobsadźeny a wot 1941 do 1944 steješe pod němskej kontrolu.

 Wobydlerstwo 
mini|Riwne
Podźěl ukrainskorěčnych wobydlerjow je wjetši hač 90 procentow. Hač do holocausta měješe region tež sylne židowske wobydlerstwo, kotrež wučinješe w někotrych městach wjetšinu.

 +
 narodnosć
 wobydlerjo
 1989 (%)
 2001 (%)
 změna (%)http://2001.ukrcensus.gov.ua/eng/results/general/nationality/
  Ukrainjenjo
 1.123.400
 93,3
 95,9
  +3,5 %
  Rusojo
 30.100
 4,6
 2,6
  −43,8 %
  Běłorusojo
 11.800
 1,4
 1,0
  −26,5 %
  Polacy
 2.000
 0,3
 0,2
  −33,0 %


 +
 maćeršćina
 2001 (%)https://web.archive.org/web/20230313151315/https://www.ukrcensus.gov.ua/eng/
  ukrainšćina
 97,0
  rušćina
 2,7


 Žórła 

 Wotkaz 

!
Riwne